*Projekts*

2021. gada \_\_.\_\_\_\_\_\_\_\_\_ Noteikumi Nr.

Rīgā (prot. Nr.   .§)

**Grozījumi** **Ministru kabineta 2009. gada 20. janvāra noteikumos Nr. 60 “Noteikumi par obligātajām prasībām ārstniecības iestādēm un to struktūrvienībām”**

*Izdoti saskaņā ar Ārstniecības likuma*

*55. panta otro daļu*

Izdarīt Ministru kabineta 2009. gada 20. janvāra noteikumos Nr. 60 "Noteikumi par obligātajām prasībām ārstniecības iestādēm un to struktūrvienībām" (Latvijas Vēstnesis, 2009, 23. nr.; 2010, 41., 206. nr.; 2012, 85. nr.; 2013, 250. nr.; 2014, 138. nr.; 2015, 192., 252. nr.; 2016, 251. nr.; 2018, 128., 240. nr.; 2020, 79. nr.; 2020, 113.A nr.) šādus grozījumus:

1. Papildināt noteikumus ar 4.2 un 4.3 punktu šādā redakcijā:

“4.2 Ārstniecības iestāde telpas nodrošina ar dabisko apgaismojumu un aprīko ar mākslīgo apgaismojumu atbilstoši būvnormatīvam, kā arī noteikumiem par darba aizsardzības prasībām darba vietā.

4.3 Ambulatora ārstniecības iestāde vai tās struktūrvienība, kas veselības aprūpes pakalpojumus sniedz attālināti, izmantojot informācijas un komunikācijas tehnoloģijas (telemedicīna), atbilst šo noteikumu 3., 6., 7., 8., 16., 17., 18. un 19. punktā noteiktajām vispārīgajām prasībām ārstniecības iestādēm, kā arī:

4.3 1. ir aprīkota tā, lai nodrošinātu medicīnisko datu un informācijas drošu pārsūtīšanu un uzglabāšanu teksta, skaņu, attēlu vai citā formātā;

4.3 2. nodrošina tās tīmekļvietnē un ārstniecības iestāžu reģistrā informāciju par attālināta veselības aprūpes pakalpojuma sniegšanā komunikācijai ar pacientu izmantojamo kanālu (platformu);

4.3 3. pirms attālināta veselības aprūpes pakalpojuma sniegšanas nodrošina pacienta identifikāciju, izmantojot kvalificētus elektroniskās identifikācijas līdzekļus.”.

2. Izteikt 11. punktu šādā redakcijā:

“11. Ārstniecības iestādei, kas veic medicīniski radioloģiskās procedūras vai medicīnisko apstarošanu, ir licence darbībām ar jonizējošā starojuma avotiem, kas izsniegta saskaņā ar normatīvajiem aktiem par kārtību, kādā licencē un reģistrē darbības ar jonizējošā starojuma avotiem.”.

3. Izteikt 17. punkta ievaddaļu šādā redakcijā:

“17. Lai nodrošinātu kvalitatīvus un pacientiem drošus ārstniecības pakalpojumus, ārstniecības iestāde veic savu sniegto pakalpojumu analīzi, kvalitātes novērtēšanu un pilnveidošanu, tai skaitā veicot vismaz šādus pasākumus:”.

4. Izteikt 17.8., 17.9. un 17.10. apakšpunktu šādā redakcijā:

“17.8. ievieš un uztur pacientu sūdzību un ierosinājumu analīzes sistēmu, tai skaitā analizē Veselības inspekcijai adresētos pacientu un viņu pārstāvju iesniegumus par veselības aprūpes kvalitāti, ētikas un saskarsmes jautājumiem, higiēnas prasību ievērošanu;

17.9. nodrošina sniegto ārstniecības pakalpojumu un to rezultātu analīzi, identificē un īsteno nepieciešamos uzlabojumus, tai skaitā:

17.9.1. reģistrē un veic ar ārstniecību saistīto komplikāciju analīzi;

17.9.2. reģistrē un veic ar veselības aprūpi saistīto infekciju gadījumu analīzi;

17.9.3. veic mirušo pacientu gadījumu analīzi;

17.9.4. veic ārstniecības rezultatīvo rādītāju un indikatoru analīzi;

17.9.5. atbilstoši sniegto pakalpojumu specifikai regulāri veic pašnovērtējumu par šajos noteikumos noteikto prasību izpildi, tai skaitā šo noteikumu 17. punktā minēto pasākumu īstenošanu saskaņā ar Slimību profilakses un kontroles centra izstrādātajiem ieteikumiem. Stacionārās ārstniecības iestādes un neatliekamās medicīniskās palīdzības iestādes iesniedz pašnovērtējumu par obligāto prasību izpildi Veselības inspekcijai ne retāk kā reizi trijos gados, bet ambulatorās iestādes – ne retāk kā reizi 5 gados;

17.10. regulāri veic pacientu aptauju vai pacientu pieredzes mērījumus par sniegtajiem veselības aprūpes pakalpojumiem.”.

5. Izteikt 26.1. apakšpunktu šādā redakcijā:

“26.1. fonendoskops, pulsa oksimetrs, glikometrs;”.

6. Izteikt 26.11. apakšpunktu šādā redakcijā:

“26.11. ierīces, kas nodrošina higiēniskā un pretepidēmiskā režīma pamatprasības, t.sk. ierīces darbinieku un pacientu individuālajai aizsardzībai”.

7. Papildināt noteikumus ar 30.1 un 30.2 punktu šādā redakcijā:

“30.1 Reitterapijas manēžā, kur ārstē, izmantojot jāšanu ar zirgiem, ir:

30.1 1. Latvijas Profesionālās reitterapijas asociācijas izsniegti zirgu sertifikāti, kas apliecina, ka zirgs ir sagatavots atbilstoši reitterapijas tehnoloģijai;

30.1 2. rampa, lai nodrošinātu uzkāpšanu uz zirga personām ratiņkrēslos un personām ar īpašām vajadzībām;

30.1 3. slēgtā manēžā – nožogojums 140 cm augstumā ar 70 grādu leņķi pret sienu, manēžas virsma ir līdzena (smilšu-skaidas maisījums). Vasaras arēnā ir nožogojums 140 cm augstumā, laukuma virsma ir līdzena (smilšu-skaidu maisījums);

30.1 4. aizsargķiveres pacientiem.

30.2 Reitterapijā izmantojamo zirgu novietne ir reģistrēta Lauksaimniecības datu centra informācijas sistēmā un atbilst noteikumiem par lauksaimniecības un akvakultūras dzīvnieku, to ganāmpulku un novietņu reģistrēšanas un lauksaimniecības dzīvnieku apzīmēšanas kārtību.”.

8. Papildināt noteikumus ar 35.3.3. apakšpunktu šādā redakcijā:

“35.3.3. kabinetā tiek sniegti tikai zobu higiēnista pakalpojumi;”.

9. Svītrot 35.4. apakšpunktu.

10. Papildināt noteikumus ar 53.1 punktu šādā redakcijā:

“53.1 Dienas stacionārā, kurā pacientam veic invazīvas manipulācijas, ir:

53.11. procedūru telpa aseptisku invazīvo medicīnisko tehnoloģiju īstenošanai;

53.12. telpa, kas aprīkota ar vizuālās diagnostikas aparatūru atbilstoši prasībām diagnostiskās radioloģijas, klīniskās fizioloģijas un endoskopijas struktūrvienībai;

53.13. medicīniskais aprīkojums neatliekamās palīdzības sniegšanai:

53.13.1. hemodinamikas standarta monitorings un medikamenti;

53.13.2. ārējo elpceļu caurlaidības nodrošināšanas ierīces (elpināšanai paredzēta sejas maska – izmērs piemērots pacientiem ar ķermeņa svaru mazāku un lielāku par 40 kg, elpvadi, laringeālā maska un caurule, ierīce skābekļa padevei un *manuālā elpināšanas ierīce*);

53.1 3.3. defibrilators ar EKG pierakstīšanas iespēju - atbilstoši sniegtiem pakalpojumiem kardioloģijā;

53.1 3.4. augsta vakuuma sūknis - atbilstoši sniegtiem pakalpojumiem;

53.13.5. aprīkojums medikamentu un infūzijas šķidrumu parenterālai ievadei.”.

11. Izteikt 63.41. apakšpunktu šādā redakcijā:

“63.41. laboratorijas vadītāja pienākumus pilda sertificēts laboratorijas ārsts vai sertificēts laboratorijas speciālists ar atbilstošu kompetenci organizatoriskajās, administratīvajās, izglītības, konsultatīvajās un tehniskajās darbībās un kvalitātes sistēmas vadībā sniedzamo pakalpojumu jomā;”.

12. Papildināt noteikumus ar 63.37 3. apakšpunktu šādā redakcijā:

“63.37 3. sociālās aprūpes institūcijas veselības punktā ir telpa vai vieta  zāļu uzglabāšanai un sadalei.”.

13. Izteikt 63.38 1. un 63.38 2. apakšpunktu šādā redakcijā:

“63.38 1. ierīces pacienta fizikālai izmeklēšanai (termometrs, ierīce netiešai arteriālā asinsspiediena mērīšanai, glikometrs, pulsa oksimetrs un tml.);

63.38 2. ierīces, kas nodrošina higiēniskā un pretepidēmiskā režīma pamatprasības, tai skaitā ierīces personāla un klientu individuālai aizsardzībai;”.

14. Papildināt noteikumus ar 63.38 5. apakšpunktu šādā redakcijā:

“63.38 5. ierīces neatliekamās palīdzības sniegšanai.”.

15. Izteikt 64. punktu šādā redakcijā:

“64. Neatliekamās medicīniskās palīdzības iestāde ir ārstniecības iestāde vai tās struktūrvienība, kurā ir dispečerdienests un neatliekamās medicīniskās palīdzības brigādes, kas diennakts režīmā sniedz neatliekamo medicīnisko palīdzību iedzīvotājiem dzīvībai un veselībai kritiskā stāvoklī, kā arī ārkārtas medicīniskās situācijās.”.

16. Papildināt noteikumus ar 65.1 punktu šādā redakcijā:

“65.1 Neatliekamās medicīniskās palīdzības nodrošināšanā iesaistītās ārstniecības personas ārstniecības iestādes vadītāja noteiktajā kārtībā pilnveido teorētiskās zināšanas un prasmes neatliekamās medicīniskās palīdzības sniegšanā.”.

17. Izteikt 66.2., 66.5. un 66.6. apakšpunktu šādā redakcijā:

“66.2. dispečerdienests ar telpām, speciāli aprīkotām darba vietām un personālu;

66.5. medicīniskais aprīkojums, ierīces un medikamenti neatliekamās medicīniskās palīdzības sniegšanai;

66.6. medicīniskā aprīkojuma, ierīču un medikamentu rezerve atbilstoši izvērtētajiem ārkārtas medicīnisko situāciju riskiem, kas noteikti katastrofu medicīnas plānā;”.

18. Izteikt 67. punkta ievaddaļu un 67.1. apakšpunktu šādā redakcijā:

“67. Neatliekamās medicīniskās palīdzības brigāžu darbības nodrošināšanai neatliekamās medicīniskās palīdzības iestādē, kā arī reģionālā struktūrvienībā, tai skaitā brigāžu atbalsta centrā, ir šādas telpas vai funkcionāli piemērotas telpas zonas:

67.1. personāla darbam un atpūtai;”.

19. Izteikt 70. punkta ievaddaļu un 70.1. apakšpunktu šādā redakcijā:

“70. Neatliekamās medicīniskās palīdzības punktā ir šādas telpas vai funkcionāli piemērotas telpas zonas:

70.1. personāla darbam un atpūtai;”.

20. Svītrot 70.2. apakšpunktu.

21. Papildināt noteikumus ar 70.1 punktu šādā redakcijā:

“70.1 Papildus šo noteikumu 67. un 70. punktā minētajām prasībām par telpām vai funkcionāli piemērotām telpas zonām neatliekamās medicīniskās palīdzības brigāžu darbības nodrošināšanai neatliekamās medicīniskās palīdzības iestādē, kā arī reģionālā struktūrvienībā un neatliekamās medicīniskās palīdzības punktā tiek nodrošināta vieta operatīvā medicīniskā transportlīdzekļa novietošanai ar iespēju veidot elektroenerģijas pieslēgumu.”.

22. Izteikt 73. punktu šādā redakcijā:

„73. Neatliekamās medicīniskās palīdzības brigādes personas, kuras nav ārstniecības personas, uzsākot pildīt amata pienākumus, ir apguvušas pirmās palīdzības sniegšanas programmu un ārstniecības iestādes vadītāja noteiktajā kārtībā apgūst teorētiskās zināšanas un prasmes atbalsta sniegšanai ārstniecības personām neatliekamās medicīniskās palīdzības nodrošināšanā pacientiem.”.

23. Izteikt 75.1. apakšpunktu šādā redakcijā:

“75.1. neatliekamajā medicīnā sertificēts ārsta palīgs, kurš ir neatliekamās medicīniskās palīdzības ārsta palīga brigādes vadītājs;”.

24. Izteikt 76.1. un 76.2. apakšpunktu šādā redakcijā:

“76.1. neatliekamajā medicīnā sertificēts ārsts, kurš ir neatliekamās medicīniskās palīdzības intensīvās terapijas brigādes vadītājs;

76.2. ārsta palīgs vai māsa, kas sagatavota neatliekamās medicīniskās palīdzības sniegšanai;”.

25. Precizēt 76.12. apakšpunktu, izsakot šādā redakcijā:

“76.12. ārsta palīgs vai māsa, kas sagatavota neatliekamās medicīniskās palīdzības sniegšanai;”.

26. Izteikt 76.2 punktu šādā redakcijā:

“76.2 Neatliekamās medicīniskās palīdzības dienesta vadītājs neatliekamās medicīniskās palīdzības brigāžu atbalstam var veidot ārsta speciālista brigādi, kuras sastāvā ir:

76.21. neatliekamajā medicīnā vai anestezioloģijā, reanimatoloģijā sertificēts ārsts;

76.22. neatliekamajā medicīnā sertificēts ārsta palīgs.”.

27. Izteikt 77. punktu šādā redakcijā:

“77. Specializētās neatliekamās medicīniskās palīdzības sniegšanai stacionārās ārstniecības iestādēs, kritiski slimu pacientu medicīniskai transportēšanai un pirmsslimnīcas neatliekamās medicīniskās palīdzības brigāžu atbalstam Neatliekamās medicīniskās palīdzības dienestam ir vismaz šādas specializētās brigādes:

77.1. pieaugušo reanimācijas brigāde;

77.2. bērnu intensīvās terapijas brigāde;

77.3. neonatologa brigāde;

77.4. ārsta (-u) speciālista (-u) brigāde.”.

28. Papildināt noteikumus ar 77.1, 77.2, 77.3 un77.4 punktu šādā redakcijā:

“77.1 Pieaugušo reanimācijas brigādes sastāvā ir:

77.1 1. anestezioloģijā – reanimatoloģijā sertificēts ārsts;

77.12. neatliekamajā medicīnā sertificēts ārsta palīgs vai māsa ar specializāciju anestēzijas un intensīvajā aprūpē;

77.1 3. operatīvā medicīniskā transportlīdzekļa vadītājs.

77.2 Bērnu intensīvās terapijas brigādes sastāvā ir:

77.21. anestezioloģijā – reanimatoloģijā vai pediatrijā sertificēts ārsts ar pieredzi bērnu intensīvajā medicīniskajā aprūpē;

77.2 2. māsa ar specializāciju anestēzijas un intensīvajā aprūpē un pieredzi bērnu aprūpē;

77.2 3. operatīvā medicīniskā transportlīdzekļa vadītājs.

77.3 Neonatologa brigādes sastāvā ir:

77.3 1. neonatoloģijā sertificēts ārsts;

77.3 2. māsa ar specializāciju bērnu aprūpē un pieredzi jaundzimušo aprūpē;

77.3 3. operatīvā medicīniskā transportlīdzekļa vadītājs.

77.4 Ārsta speciālista brigādi komplektē atbilstoši stacionārās ārstniecības iestādes vadītāja pilnvarotas ārstniecības personas pieprasījumam un tās sastāvā var būt:

77.4 1. vismaz viens attiecīgajā specialitātē sertificēts ārsts;

77.4 2. neatliekamajā medicīnā sertificēts ārsta palīgs;

77.4 3. māsa ar specializāciju anestēzijas un intensīvajā aprūpē;

77.4 4. māsa ar specializāciju perioperatīvajā aprūpē;

77.4 5. operatīvā medicīniskā transportlīdzekļa vadītājs.”.

29. Izteikt 79. punktu šādā redakcijā:

“79. Šo noteikumu 4.nodaļā minētajās neatliekamās medicīniskās palīdzības brigādēs ar iestādes vadītāja rīkojumu var iekļaut medicīnas asistentu vai noteikt kārtību, kādā veicami pienākumi, ja medicīnas asistents brigādes sastāvā nav iekļauts.”.

30. Izteikt 82. punktu šādā redakcijā:

“82. Operatīvajā medicīniskajā transportlīdzeklī*,* kas ir aprīkots atbilstoši standartā LVS EN 1789:2020 “Medicīniskie transportlīdzekļi un to aprīkojums. Neatliekamās medicīniskās palīdzības automobiļi” noteiktajām drošības prasībām, ciktāl tās nav pretrunā ar šiem noteikumiem vai specifiskām neatliekamās medicīniskās palīdzības sniegšanas prasībām:

82.1. ir mobilo radiosakaru iekārta, kas ir sertificēta un reģistrēta atbilstoši normatīvajiem aktiem par radioiekārtu un elektronisko sakaru tīkla galiekārtu atbilstības novērtēšanas, izplatīšanas un lietošanas kārtību;

82.2. ir šo noteikumu 4.4. apakšnodaļā norādītais aprīkojums un medicīniskās ierīces, medicīniskās aparatūras darbības instrukcijas, ekspluatācijas noteikumi un norādījumi par to apkopi (minētie dokumenti ir valsts valodā);

82.3. aprīkojums un medicīniskās ierīces ir novietotas un nostiprināts tā, lai braukšanas laikā tas netiktu bojāts un neapdraudētu transportlīdzekļa salonā esošo cilvēku drošību.”.

31. Izteikt 82.1 punktu šādā redakcijā:

“82.1 Neatliekamās medicīniskās palīdzības dienestā var būt cita veida operatīvie medicīniskie transportlīdzekļi, kuri atbilst šo noteikumu 82.1. un 82.3. apakšpunktā noteiktajām prasībām un tiek izmantoti neatliekamās medicīniskās palīdzības brigādes atbalsta nodrošināšanai, specializētās neatliekamās medicīniskās palīdzības nodrošināšanai slimnīcās, kā arī ārkārtas situāciju vadībai.”.

32. Svītrot 83.3. un 83.6. apakšpunktu.

33. Papildināt noteikumus ar 84.6. un 84.7. apakšpunktu šādā redakcijā:

“84.6. vakuuma matracis;

84.7. garais mugurkaula imobilizācijas dēlis ar galvas imobilizatoru un drošības siksnām.”.

34. Papildināt noteikumus ar 84.1 punktu šādā redakcijā:

“84.1Pieļaujams neatliekamās medicīniskās palīdzības brigādes nodrošinājumam izmantot kombinētas ierīces, kas apvieno divu vai vairāku šo noteikumu 83. un 84. punktā minēto ierīču funkcijas.”.

35. Izteikt 85. punktu šādā redakcijā:

“85. Ierīces elpošanas funkciju nodrošināšanai:

85.1. stacionārs skābekļa balons ar gāzes ietilpību vismaz 1500 l, aprīkots ar plūsmas mērītāju un regulācijas vārstuli, kas nodrošina maksimālo kapacitāti vismaz 15 l/min;

85.2. pārnēsājams skābekļa balons ar gāzes ietilpību vismaz 300 l, aprīkots ar plūsmas mērītāju un regulācijas vārstuli, kas nodrošina maksimālo kapacitāti vismaz 15 l/min;

85.3. nostiprināma (pievienojama stacionārai skābekļa padeves sistēmai) pārnēsājama skābekļa inhalāciju ierīce vai stacionāra (nostiprināta) un pārnēsājama (portatīva) skābekļa inhalāciju ierīce;

85.4. šo noteikumu 76., 76.1 un 76.2 punktā minēto neatliekamās medicīniskās palīdzības brigāžu aprīkojumā ir nostiprināma (pievienojama stacionārai skābekļa padeves sistēmai), pārnēsājama plaušu mākslīgās ventilācijas ierīce ar maināmu skābekļa koncentrāciju, kas nodrošina palīgventilācijas režīmu un paredzēta visu vecuma grupu pacientiem, darbināma ar akumulatoru un elektrību;

85.5. nostiprināma pārnēsājama atsūkšanas ierīce (sūknis), kas nodrošina minimālo negatīvo spiedienu, ne mazāku par 500 mm Hg, un minimālo kapacitāti, ne mazāku par 1000 ml, darbināma ar baterijām un elektrību (220 V, 12 V);

85.6. pozitīva beigu izelpas spiediena (PEEP) vārstule (pielāgojama vai komplektā ar elpināmo maisu) vai plaušu mākslīgās ventilācijas aparāts ar PEEP funkciju.”.

36. Izteikt 87. punktu šādā redakcijā:

“87. Ierīces dzīvību apdraudošu sarežģījumu novēršanai:

87.1. defibrilators ar monitoru, 12 novadījumu elektrokardiogrāfa moduli, ārējo kardiostimulatoru, pulsa oksimetra moduli, neinvazīvā asinsspiediena moduli, datu pārraides moduli un drukas ierīci;

87.2. ierīces dzīvības uzturēšanas pasākumiem:

87.2.1. ar roku darbināma elpināšanas ierīce ar caurspīdīgām vai puscaurspīdīgām maskām visu vecumu grupu pacientiem, ar rezervuāru un skābekļa plūsmas pievades iespējām;

87.2.2. orofaringeālo un nasofaringeālo elpvadu komplekts;

87.2.3. mehāniski darbināma atsūkšanas ierīce (sūknis);

87.2.4. elpceļu atsūkšanas katetri (cietie, mīkstie);

87.2.5. konikotomijas komplekts;

87.2.6. komplekts laringoskopijas veikšanai - laringoskops (metāla, ar rokturi un atbilstošiem spoguļiem), Magila spaile, vadītājstieple, endotraheālās intubācijas caurules (visām vecuma grupām) ar konektoriem, šļirce manšetes uzpūšanai, intubācijas caurules fiksējošie materiāli) vai alternatīvi līdzekļi elpošanas funkcijas nodrošināšanai;

87.2.7. infūziju instrumentārijs, ieskaitot dažādu izmēru perifērās venozās pieejas katetrus un to fiksējošos materiālus, intravenozās ievades sistēmas un šļirces ar adatām;

87.3. intraosālās pieejas komplekts;

87.4. ierīce spriedzes pneimotoraksa ārstēšanai;

87.5. maskas ar sprauslas miglotāju medikamentu inhalācijām;

87.6. perfuzors.”.

37. Izteikt 88. punktu šādā redakcijā:

“88. Aprīkojums aprūpes nodrošināšanai:

88.1. materiāli brūču pārsiešanai un ārējas asiņošanas apturēšanai:

88.1.1. pārsēji;

88.1.2. žņaugs arteriālās asiņošanas apturēšanai;

88.2. materiāli apdegumu un ķīmisku vielu lokālās iedarbības pārklāšanai;

88.3. aukstumu radoša pakete;

88.4. segas (vismaz divas);

88.5. vienreizlietojamā veļa;

88.6. līķa pārklājs;

88.7. maiss atvemtās masas savākšanai;

88.8. nierveida šālīte;

88.9. neplīstošs urīna savācējtrauks;

88.10. vienreizējās lietošanas urīnpūšļa katetrizācijas komplekts;

88.11. konteiners atkritumiem;

88.12. vienreizējās lietošanas kuņģa zondes visu vecumu pacientiem ar piltuvi ūdens ievadīšanai;

88.13. sterili cimdi vienreizējai lietošanai;

88.14. komplekts neatliekamām dzemdībām (vienreizējai lietošanai);

88.15. autoledusskapis vai aukstuma soma, ja neatliekamās medicīniskās palīdzības brigādes ekipējumā ir medikamenti, kuru glabāšanai ir nepieciešams īpašs temperatūras režīms;

88.16. termoskapis infūzijas šķīdumu uzturēšanai infūzijai piemērotā temperatūrā;

88.17. lubrikants.”.

38. Izteikt 90. punktu šādā redakcijā:

“90. Individuālās aizsardzības līdzekļi:

90.1. gaismu atstarojošs darba apģērbs ar personāla identifikācijas apzīmējumu – “V.Uzvārds”;

90.2. nesterilie medicīniskie cimdi un aizsargapavi;

90.3. aizsargķivere;

90.4. veste ar uzrakstu “Vadības ārsts”;

90.5. sejas maska ar aizsargekrānu vai aizsargbrilles.”.

39. Izteikt 91. punktu šādā redakcijā:

“91. Neatliekamās medicīniskās palīdzības brigādes aprīkojuma, medicīnisko ierīču un neatliekamās medicīniskās palīdzības sniegšanai nepieciešamo medikamentu vienību daudzumu, kam jāatrodas transportlīdzeklī, nosaka atbilstoši attiecīgās brigādes vidējai diennakts noslodzei, esošajam un plānotajam neatliekamās medicīniskās palīdzības sniegšanas gadījumu skaitam.”.

40. Papildināt noteikumus ar 91.1 punktu šādā redakcijā:

“91.1 Specializētās neatliekamās medicīniskās palīdzības brigāžu aprīkojumu, medicīniskās ierīces, medikamentus un to apjomu nosaka Neatliekamās medicīniskās palīdzības dienesta direktors atbilstoši brigādes profilam un vidējai noslodzei.”.

41. Papildināt noteikumus ar 112.15. apakšpunktu šādā redakcijā:

“112.15. telpa slimnīcas personāla un neatliekamās medicīniskās palīdzības brigāžu personāla dekontaminācijai, kas ir aprīkota ar atbilstošiem līdzekļiem un ierīcēm, lai nodrošinātu higiēniskās un pretepidēmiskās prasības, dezinfekcijas līdzekļiem roku, ādas un virsmu tīrīšanai, atkritumu maisiem kontaminētiem atkritumiem, kā arī atsevišķo sanitāro mezglu (tualete un dušas telpa).”.

42. Papildināt noteikumus ar 128.1 punktu šādā redakcijā:

128.1 Intensīvās terapijas nodaļā palīdzību sniedz, ņemot vērā šādas prasības:

128.1 1. nodrošinot pirmā līmeņa intensīvo terapiju, visu diennakti veic pacienta vitālo rādītāju novērošanu, monitorē standarta asinsrites parametrus (AT, P, SF, SpO2, vajadzības gadījumā – diurēzes apjoms), kā arī nodrošina neinvazīvu elpošanas atbalstu, ja tāds nepieciešams (personāla skaits pret pacientu skaitu – ārsti 1:12, aprūpes personāls 1:5, aprūpes atbalsta personāls 1:5);

128.1 2. nodrošinot otrā līmeņa intensīvo terapiju, visu diennakti veic pacienta vitālo radītāju novērošanu, kā arī nepieciešamības gadījumā nodrošina standarta un paplašināto pacienta asinsrites monitoringu, invazīvo elpošanas atbalstu vai divu orgānu atbalsta terapiju (personāla skaits pret pacientu skaitu – ārsti 1:8, aprūpes personāls 1:3, aprūpes atbalsta personāls 1:5, iespējams piesaistīt citas atbalsta struktūras);

128.1 3. nodrošinot trešā līmeņa intensīvo terapiju, visu diennakti veic vitālo rādītāju stabilizāciju ar visām uz pierādījumiem balstītām orgānu atbalsta metodēm, ja pacienta kritiskais stāvoklis ir ar dzīvību savienojams, vai ir saglabāts rehabilitācijas potenciāls (personāla skaitu pret pacientu skaitu – ārsti 1:3, aprūpes personāls 1:1, aprūpes atbalsta personāls 1:1, iespējams neatliekami piesaistīt multidisciplināru speciālistu atbalsta komandu.”.

43. Izteikt 133. punkta ievaddaļu šādā redakcijā:

“133. Intensīvās terapijas nodaļā pie katras gultasvietas ir nodrošināta centralizēta skābekļa padeves sistēma un ir medicīniskās ierīces šādu ārstniecisko darbību veikšanai:”.

44. Izteikt 138. punkta ievaddaļu un 138.1. apakšpunktu šādā redakcijā:

“138. Daudzprofilu slimnīcas, specializētās slimnīcas un universitātes slimnīcas operāciju zālē vispārējās un reģionālās anestēzijas laikā anestezioloģijas dienests nodrošina šādu parametru novērošanu un uzturēšanu:

138.1. pacienta sirdsdarbība un asinsrite (elektrokardiogramma; arteriālais asinsspiediens, izmantojot neinvazīvās metodes; arteriālais asinsspiediens, izmantojot invazīvās metodes);”.

45. Izteikt 139. punktu šādā redakcijā:

“139. Dzemdību nodaļa atrodas stacionārā, kurā diennakti pieejams šāds nodrošinājums:

139.1. operāciju nodaļa, anestezioloģijas nodaļa, asins kabinets un laboratorija;

139.2. rentgenoloģiskie un ultrasonoskopiskie izmeklējumi un dzemdību atsāpināšana.”.

46. Izteikt 139.1 3. apakšpunktu šādā redakcijā:

“139.1 3. māsa ar specializāciju anestēzijas un intensīvajā aprūpē;”.

47. Izteikt 140. un 141. punktu šādā redakcijā:

“140. Dzemdību palīdzības nodrošināšanai dzemdību nodaļā ir:

140.1. vismaz divas vienvietīgas dzemdību istabas (zāles) ar sanitāro mezglu, katra istaba aprīkota ar funkcionālu dzemdību gultu-galdu un labi vizualizējamu pulksteni;

140.2. viens kardiotokogrāfs (ārējais) uz katru dzemdību gultu, tai skaitā vismaz viens ar dvīņu monitorēšanas iespēju;

140.3. vismaz viens perfūzijas sūknis (perfuzators) uz katru dzemdību gultu, iekārta infūzijas šķīdumu sildīšanai;

140.4. regulējamas plūsmas skābekļa padeves sistēma ar plūsmas mērītāju un ierīci skābekļa mitrināšanai, komplektēta ar pieaugušo elpošanas kontūru ar vienreizējas lietošanas masku ar rezervuāru skābekļa padevei brīvā plūsmā (dzemdētājai);

140.5. bezēnu procedūru lampa uz katru dzemdību gultu;

140.6. uz katru dzemdību gultu – vitālo funkciju monitors ar iespēju monitorēt pieaugušo un jaundzimušo;

140.7. pieaugušo reanimācijas aprīkojums;

140.8. vakuuma sūknis ar regulējamu negatīvo spiedienu uz katru dzemdību gultu un vismaz viens piemērojams un komplektēts arī augļa vakuumekstrakcijai;

140.9. vismaz viens jaundzimušo reanimācijas galds vai cita reanimācijai piemērota virsma ar siltuma izstarotāju un reanimācijas aprīkojumu;

140.10. regulējamas plūsmas skābekļa un saspiestā gaisa padeves sistēma ar plūsmas mērītāju;

140.11. jaundzimušo T-veida elpināšanas sistēma ar kontrolētu ieelpas un izelpas beigu spiedienu un regulējamu skābekļa koncentrāciju (integrētu reanimācijas galdā vai atsevišķu);

140.12. nodrošināta iespēja diennakti veikt asins gāzu analīzi.

141. Pēcdzemdību palīdzības nodrošināšanai dzemdību nodaļā ir:

141.1. pēcdzemdību apskates telpa ar ginekoloģisko krēslu;

141.2. palātas mātei ar bērnu ar sanitāro mezglu;

141.3. jaundzimušo aprūpes telpa ar aprīkojumu:

141.3.1. vitālo funkciju monitors (neinvazīvai asinsspiediena, pulsa oksimetrijas, sirdsdarbības frekvences monitorēšanai) jaundzimušajiem;

141.3.2. vakuuma sūknis ar regulējamu negatīvu spiedienu;

141.3.3. jaundzimušo inkubators;

141.3.4. atvērtā intensīvās terapijas aprūpes sistēma jaundzimušajiem (apsildāmais galds);

141.3.5. regulējamas plūsmas skābekļa un saspiestā gaisa padeves sistēma un ierīce gāzu mitrināšanai;

141.3.6. ierīce jaundzimušo neinvazīvam elpošanas atbalstam ar pastāvīga pozitīva elpceļu spiediena (CPAP) nodrošinājumu;

141.3.7. vismaz divi perfūzijas sūkņi (perfuzatori);

141.3.8. fototerapijas lampa;

141.3.9. otoakustiskās emisijas ierīce;

141.3.10. ierīce apgaismošanai;

141.3.11. labi vizualizējams pulkstenis.”.

48. Svītrot 142. un 143. punktu.

49. Papildināt noteikumus ar 144.1 punktu šādā redakcijā:

“144.1 jaundzimušo intensīvās terapijas nodaļā diennakts dežūras nodrošina:

144.1 1. neonatologs;

144.1 2. māsa ar specializāciju bērnu aprūpē (vismaz viena uz trijām gultasvietām).”.

50. Izteikt 145. punktu šādā redakcijā:

“145. Jaundzimušo intensīvās terapijas nodaļā ir:

145.1. gultasvietu skaitam atbilstošs skaits iekārtu jaundzimušā optimālas temperatūras nodrošināšanai (atvērtās jaundzimušo intensīvās terapijas aprūpes sistēmas vai inkubatori) ar iespēju nepārtraukti monitorēt ķermeņa temperatūru;

145.2. vismaz viens reanimācijas galds ar reanimācijas aprīkojumu;

145.3. T-veida elpināšanas sistēma ar kontrolētu ieelpas un izelpas spiedienu un regulējamu skābekļa koncentrāciju (integrēta reanimācijas galdā vai atsevišķa);

145.4. jaundzimušajiem paredzēts intubācijas aprīkojums;

145.5. vismaz viena ierīce invazīvai asinsspiediena mērīšanai;

145.6. gultasvietu skaitam atbilstošs skaits vitālo funkciju monitoru (neinvazīvai asinsspiediena, pulsa oksimetrijas, sirdsdarbības frekvences, EKG monitorēšanai);

145.7. amplitūdas integrētās elektroencefalogrāfijas ierīce vai vismaz vienā monitorā integrēts elektroencefalogrāfijas modulis;

145.8. uz vienu gultasvietu vismaz trīs perfūzijas sūkņi (perfuzatori);

145.9. uz divām gultasvietām vismaz viens vakuumsūknis ar regulējamu negatīvo spiedienu;

145.10. uz divām gultasvietām vismaz viena fototerapijas lampa;

145.11. vienreizējās lietošanas asins apmaiņas operācijas komplekts;

145.12. torakocentēzes komplekts;

145. 13. pārvietojams procedūru galds ar ierīcēm un medikamentiem neatliekamās medicīniskās palīdzības sniegšanai jaundzimušajam;

145.14. bezēnu manipulāciju lampa;

145.15. vilkmes skapis medikamentu sagatavošanai;

145.16. parenterālās barošanas sagatavošanas ierīce;

145.17. termostats šķīdumu uzturēšanai infūzijai piemērotā temperatūrā;

145.18. katrā gultasvietā centralizēta skābekļa (divas ligzdas) un saspiestā gaisa padeves sistēma (divas ligzdas), kas ar pieejamām ierīcēm ļauj nodrošināt elpošanas atbalstu ar regulējamas koncentrācijas skābekli:

145.18.1. katrā gultasvietā vismaz viena skābekļa izeja ar plūsmas mērītāju (rotometru); skābekļa plūsma līdz 10 l/min, papildus viens mazas plūsmas rotometrs;

145.18.2. uz trijām gultasvietām vismaz divas ierīces neinvazīvam jaundzimušo elpošanas atbalstam ar pastāvīga pozitīva elpceļu spiediena (CPAP) nodrošinājumu;

145.18.3. uz trijām gultasvietām viens jaundzimušajam (tai skaitā ar mazu dzimšanas svaru) piemērots mākslīgās plaušu ventilācijas aparāts;

145.19. katrā gultasvietā vismaz 12 iezemētas kontaktligzdas elektriskās strāvas nodrošinājumam;

145.20. radioloģiskās diagnostikas ierīce izmeklējumu veikšanai nodaļā uz vietas:

145.20.1. rentgenogrāfija;

145.20.2. ultrasonogrāfija ar iespēju veikt neirosonoskopiju, vēdera dobuma sonoskopiju un ehokardioskopiju.”.

51. Izteikt 148.3 punktu šādā redakcijā:

“148.3 Perinatālās aprūpes centra prenatālās diagnostikas nodaļā irultrasonogrāfijas kabinets ar augstākās klases ultrasonoskopijas aparātu (ne vecāku par septiņiem gadiem) ar atbilstošu programmu nodrošinājumu I, II un III trimestra grūtnieču izmeklēšanai un invazīvu manipulāciju (horija biopsijas un amniocentēzes) veikšanai. Prenatālās diagnostikas nodaļā darbu nodrošina prenatālās diagnostikas ārsts eksperts.”.

52. Izteikt 148.5 un 148.6 punktu šādā redakcijā:

“148.5 Perinatālās aprūpes centra dzemdību nodaļā visu diennakti ir pieejamas ierīces un cilvēkresursi epidurālās atsāpināšanas, spinālās anestēzijas un vispārējās anestēzijas veikšanai un anestēzijas ierīces narkozes nodrošināšanai.

148.6 Perinatālās aprūpes centra dzemdību nodaļā papildus dzemdību nodaļai noteiktajām prasībām ir:

148.6 1. vismaz viena augļa invazīvas monitorēšanas ierīce dzemdībās,

148.6 2. intrahospitālais transporta inkubators;

148.6 3. diennakti pieejami ultrasonoskopiski izmeklējumi;

148.6 4. *perimortem* ķeizargrieziena komplekts.”.

53. Svītrot 148.7 un 148.8 punktu.

54. Aizstāt 190. punkta ievaddaļā skaitļus un vārdus “2021. gada 1. decembrim” ar skaitļiem un vārdiem “2022. gada 31. decembrim”.

55. Papildināt noteikumus ar 192., 193., 194., 195., 196. un 197. punktu šādā redakcijā:

“192. Reģistrējot ārstniecības iestādi telpās/ēkā, kurā atrodas un ir reģistrēta cita ārstniecības iestāde, ja tiek konstatētas neatbilstības šo noteikumu 3. punkta prasībām, ir tiesības reģistrēt jaunu ārstniecības iestādi, uzdodot ārstniecības iestādei novērst neatbilstību saprātīgā termiņā divu gadu periodā no lēmuma par jaunas ārstniecības iestādes reģistrāciju spēkā stāšanās brīža.

193. Reģistrējot ārstniecības iestādi telpās/ēkā, kura atbilst šo noteikumu 3. punkta prasībām, bet kurai kadastra reģistrā lietošanas veids nav noteikts „Ārstniecības vai veselības aprūpes iestāžu ēkas; ārstniecības vai veselības aprūpes iestāžu telpu grupa”, būves kods 1264, ir tiesības reģistrēt ārstniecības iestādi, uzdodot ārstniecības iestādei novērst neatbilstību saprātīgā termiņā divu gadu periodā no lēmuma par jaunas ārstniecības iestādes reģistrāciju spēkā stāšanās brīža.

194. Sociālās aprūpes centri, Iekšlietu ministrijas ārstniecības iestādes,  zobu tehniskās laboratorijas, izglītības iestāžu medicīnas kabineti, neatliekamās medicīniskās palīdzības dienesta telpas, ārstniecības iestādes, kas sniedz veselības aprūpes pakalpojumus pacienta dzīvesvietā atbilst šajos noteikumos noteiktajām vispārīgajām prasībām ārstniecības iestādēm, izņemot prasības, kas minētas šo noteikumu 3. un 4. punktā.

195. Šo noteikumu 4.3 3. apakšpunkts stājas spēkā 2024. gada 1. janvārī.

196. Šo noteikumu 17.9.5. apakšpunkts stājas spēkā 2022. gada 1. jūlijā.

197. Šo noteikumu 70.1 punkts stājas spēkā 2023. gada 1. janvārī.”.

Ministru prezidents A.K. Kariņš

Veselības ministrs D. Pavļuts

Iesniedzējs: veselības ministrs D. Pavļuts

Vīza: valsts sekretāre I. Dreika